Ditemošo tša godimo tša go ngwala gab... | Oxford Northern Sotho Living Dictionaries
Home Explore Ditemošo tša godimo tša go ngwala gabotse
Iteke go marara a rena a didirišwa tša setšo
Ke se sennyane go nkgo, gape se bopilwe ka letsopa. Se dirišwa go boloka bupi le mohlaba/dikhukhu.
Ke pitšana ya go bopša ka letsopa, ye nnyane ya go lekanela, gomme re e diriša go nwa mageu.
Se dirilwe ka kota ye telele. Re se diriša go setla goba go kgatla dithoro tša mafela goba mabele le ditloo go fihlela di eba bupi.
Se dirilwe ka kota, se šomišwa go solela makako, kgodu/thopi le semotwane.
Se dirilwe ka sebopego sa seatla ka kota. Re se diriša go batela mabu fase gore a tielele goba la fola dinawa ka sona.
Se dirilwe ka dienywa goba motu, sa tlotšwa koteng. Se dirišwa go tanya dinonyana tšeo e bego sešebo.
Se dirilwe ka kota gomme se dirišwa ke banna go kokotlela le go bontšha bothakga ge ba tšea leeto.
Se dirilwe ka leswika la phaphathi. Sona se dirišwa go phadimiša mabu mo lebatong goba letsopa.
Se epiwa fase boka lebitla, gomme sa dilwa. Sona se ka bolokela mabele ago tlo dira bupi.
Se bulegile bjalo ka sekotlelo gomme se bopilwe ka letsopa. Sona re se diriša go tšhela dintlhwa, dintšie le matsaka a mehutahuta.